La UV reafirma el seu compromís amb l'excel·lència en la contractació de personal investigador

## La UV reafirma el seu compromís amb l'excel·lència en la contractació de personal investigador

La Universitat de València rep el pròxim 16 d'abril a la comissió avaluadora que revisarà i certificarà el segell HR Excellence in Research. Aquesta avaluació suposa un avanç clau per a consolidar la qualitat investigadora de la UV, en reconéixer el seu compromís amb l'excel·lència en la contractació i desenvolupament del personal investigador.

L'obtenció i renovació d'aquest segell avala l'esforç continu de la Universitat de València per alinear les seues polítiques de recursos humans amb les recomanacions establides per la Unió Europea. Aquesta avaluació representa una fita fonamental en la trajectòria de la UV, ja que aquest segell avala el compromís institucional amb l'excel·lència en la contractació i desenvolupament d'investigadors i reflecteix l'aposta decidida de la UV per la millora constant en els seus processos de selecció i desenvolupament de talent investigador.

La comissió avaluadora està integrada per la Dra. Monika Kowalik, especialista en comunicació científica del IUNG (Institut de Ciències del Sòl i Cultiu de Plantes) de Polònia; la Dra. Karen Cacciattolo, experta en gestió de recursos humans de la Universitat de Malta, i el Dr. Carlo Amenta, especialista en gestió econòmica i financera de la Universitat de Palerm.

Durant la visita, els membres de la comissió debatran amb l'equip rectoral i amb el grup de treball tots els aspectes relacionats amb l'esforç realitzat a la Universitat de València durant els últims 5 anys per a alinear les polítiques i estratègies de contractació d'investigadors amb els principis de la “Carta Europea de l'Investigador” i el “Codi de conducta per a la contractació d'investigadors”. A més, la comissió escoltarà l'opinió d'investigadors i investigadores de tots els àmbits de la comunitat universitària per a conéixer de primera mà l'impacte que ha tingut la política de recursos humans de la UV sobre la seua trajectòria. En finalitzar la jornada, la comissió farà un resum de les impressions arreplegades en les diferents reunions i proposarà una sèrie de mesures i recomanacions que seran incorporades al pla d'acció que durà a terme la Universitat de València durant els pròxims 3 anys en el seu camí per a mantindre el segell d'excel·lència.

Aquesta avaluació constitueix una nova oportunitat per a demostrar que la Universitat de València se situa a l'avantguarda, complint i superant els estàndards exigits a nivell europeu. Aquest segell d'excel·lència és el reflex de l'esforç conjunt de tots els actors institucionals, que treballen per a consolidar un model de gestió basat en les millors pràctiques internacionals.

“El manteniment d'aquest prestigiós segell d'excel·lència reflecteix el ferm compromís de la Universitat de València amb la garantia de processos de contractació justos, transparents i altament competitius, plenament alineats amb les recomanacions de la Unió Europea”, ha subratllat el vicerector de Planificació, Qualitat i Tecnologies de la Informació, Joaquín Aldás-Manzano. Amb la visita de la comissió avaluadora, la Universitat de València reafirma la seua voluntat de “continuar sent referent en la promoció d'un entorn investigador de primer nivell i en la cerca constant de la qualitat i l'excel·lència acadèmica”, ha afegit el vicerector.

* Per a més informació, consulta el lloc web de l'Estratègia de Recursos Humans per a Investigadors.

Arxivat en:
Investigació a la UV
, Internacionalització recerca

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar